CELEX: C2007/140/04
Language: fi
Date: 2007-06-21 00:00:00
Title: Asia C-252/05: Yhteisöjen tuomioistuimen tuomio (toinen jaosto) 10.5.2007 (High Court of Justice (England & Wales), Queen's Bench Divisionin (Administrative Court) (Yhdistynyt kuningaskunta) esittämä ennakkoratkaisupyyntö) — The Queen, Thames Water Utilities Ltd:n vaatimuksesta v. South East London Division, Bromley Magistrates' Court (Jätteet — Direktiivit 75/442/ETY, 91/156/ETY ja 91/271/ETY — Viemärijärjestelmästä vuotava jätevesi — Määritelmä — Direktiivien 75/442/ETY ja 91/271/ETY soveltamisala)

23.6.2007   
            
            
               FI
            
            
               Euroopan unionin virallinen lehti
            
            
               C 140/3
            
         Yhteisöjen tuomioistuimen tuomio (toinen jaosto) 10.5.2007 (High Court of Justice (England & Wales), Queen's Bench Divisionin (Administrative Court) (Yhdistynyt kuningaskunta) esittämä ennakkoratkaisupyyntö) — The Queen, Thames Water Utilities Ltd:n vaatimuksesta v. South East London Division, Bromley Magistrates' Court
   (Asia C-252/05) (1)
   
   (Jätteet - Direktiivit 75/442/ETY, 91/156/ETY ja 91/271/ETY - Viemärijärjestelmästä vuotava jätevesi - Määritelmä - Direktiivien 75/442/ETY ja 91/271/ETY soveltamisala)
   (2007/C 140/04)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (England & Wales), Queen's Bench Division (Administrative Court)
   Pääasian asianosaiset
   
      Kantaja: The Queen, Thames Water Utilities Ltd:n vaatimuksesta
   
      Vastaaja: South East London Division, Bromley Magistrates' Court
   
      Muu osapuoli: Environment Agency
   Oikeudenkäynnin kohde
   Ennakkoratkaisupyyntö — High Court of Justice (England and Wales), Queen's Bench Division (Admisistrative Court) — Yhdyskuntajätevesien käsittelystä 21.5.1991 annetun neuvoston direktiivin 91/271/ETY (EYVL L 135, s. 40) sekä jätteistä 15.7.1975 annetun neuvoston direktiivin 75/442/ETY (EYVL L 194, s. 39), sellaisena kuin se on muutettuna 18.3.1991 annetulla neuvoston direktiivillä 91/156/ETY (EYVL L 78, s. 32), tulkinta — Jätteen käsite — Viemäriverkoston vuotokohdista peräisin oleva viemärivesi
   Tuomiolauselma
   
               1)
            
            
               Jätevettä, joka vuotaa viemäriverkosta, jonka hoitamisesta vastaa julkinen jätevedenpuhdistamoyritys yhdyskuntajätevesien käsittelystä 21.5.1991 annetun neuvoston direktiivin 91/271/ETY ja sen panemiseksi täytäntöön annettujen kansallisten säännösten mukaisesti, on pidettävä jätteistä 15.7.1975 annetussa neuvoston direktiivissä 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/156/ETY, tarkoitettuna jätteenä.
            
         
               2)
            
            
               Direktiivi 91/271 ei ole direktiivin 75/442, sellaisena kuin se on muutettuna direktiivillä 91/156, 2 artiklan 1 kohdan b alakohdassa tarkoitettua ”muuta lainsäädäntöä”. Ennakkoratkaisua pyytäneen tuomioistuimen on tutkittava tässä tuomiossa esitettyjä kriteereitä noudattaen, voidaanko kansallisen lainsäädännön katsoa olevan tässä artiklassa tarkoitettua ”muuta lainsäädäntöä”. Näin on, jos tämä kansallinen lainsäädäntö sisältää tarkat säännökset näitä jätteitä koskevasta jätehuollosta ja jos se voi johtaa sellaisen ympäristönsuojelun tason varmistamiseen, joka vastaa direktiivillä 75/442, sellaisena kuin se on muutettuna direktiivillä 91/156, ja erityisesti sen 4, 8 ja 15 artiklalla taattua tasoa.
            
         
               3)
            
            
               Direktiiviä 91/271 ei voida viemärijärjestelmästä vuotavaa jätevettä koskevan jätehuollon osalta pitää lex specialis -säännöksenä suhteessa direktiiviin 75/442, eikä sitä näin voida soveltaa viimeksi mainitun direktiivin 2 artiklan 2 kohdan nojalla.
            
         
      (1)  EUVL C 205, 20.8.2005.